Musore, mukobwa, mugabo, mugore, inshuti zirashukana.\nIyo ufite inshuti nziza zikwigisha gukora ibyiza. Wagira inshuti mbi zikakwigisha gukora ibibi.\nNdibuka nkiri umunyeshuri ukuntu twahiganaga gushaka ibyana. Umusore utaragiraga icyana twamwitaga ikigwari. Njye rero muri icyo gihe nta cyana nagiraga. Banyitaga ikigwari nkumva birambabaje. Nakoze uko unshoboye nsimbuka igipangu cy'ishuri n'abandi bana njya gushaka icyana ndakibona dutangira kujya twandikirana. Umunsi umwe hari conge njya kugisura maze ntemberana na cyo abandi bahungu bandeba. Njyeze mu kigo abahungu baranshimye bati" Noneho uri umuhungu." Nyamara igihe nasohokana na cyo nabuze uko mbyifatamo. Umukobwa yarankundaga cyane kandi yigaga ku kindi kigo, bakanambwira ko akunda gusambana cyane. Yashatse kunyirenza muri iyo sortie ariko ndanangira kuko nta bikoresho nari mfite- Agakingirizo. Nubwo abandi bahungu banshimye umukobwa ashobora kuba yarangaye. Ariko nta kibazo naririnze.\nMu bagabo iyo ufite inshuti mbi musangira akagwa bashobora kukubwira bati "Umugore umwe ni nka nyoko, umuntu acishamo agasambana." Kugira ngo abandi bagushime ukabikora bakabibona ukajya mu igroupe nyamara hari ubwo byagukoraho.\nHari n'abagore babeshya abandi bagira ngo babasenyere kubera amashyari. Bati "Niba umugabo atagushimisha, uzahe n'abandi, ubwo se utekereza ko we adasambana. Nta mugabo udasambana"\nRubyiruko rero mwitondere inshuti n'abo mubana bashobora kugushora mu myitwarire mutateganyaga mukabihomberamo. Abenshi mu basore bahuza igitsina bwa mbere bambwiye ko babikora kubera ko baba babona abandi babikora kandi nta cyo bibatwaye. Tegereza igihe cyawe, uhuze igitsina igihe kigeze kandi witeguye kuba responsable y'ibikorwa byawe aho gukurikira inshuti zawe nk'intama. Ushobora kuba uvuga ko mbeshya. Bariya baryamye ku bitaro bazira indwara z'ibitsina urashaka kumbwira ko bazanduriye mu biryo cyangwa mu gitsina?\nInama z'umusaza Bangambiki\nGutekereza Uhuza Igitsina n'Undi Muntu\nPublicada por em 4:24 AM\nEtiquetas: igishuko, inshuti